ออมสิน-ธอส.จับมือช่วยคนจน ปล่อยกู้ดอกเบี้ยต่ำซื้อ บ้านคนไทยประชารัฐ
กรมธนารักษ์ ดึงออมสิน-ธอส. ปล่อยกู้ดอกเบี้ยต่ำผู้มีรายได้น้อยผ่านโครงการ บ้านคนไทยประชารัฐ เผย 4 ปีแรกคิดดอกเบี้ยแค่ 2.75% ต่อปี กู้ 3.5 แสนบาท ผ่อนเริ่มต้นเพียง 1,700 บาทต่อเดือน ล่าสุด จองสิทธิ์แล้ว 2,249 ราย จากทั้งหมด 2,302 ยูนิต,นายอำนวย ปรีมนวงศ์ อธิบดีกรมธนารักษ์ เปิดเผยภายหลังเป็นประธานในพิธีลงนามบันทึกข้อตกลง (เอ็มโอยู) สินเชื่อโครงการบ้านคนไทยประชารัฐ ร่วมกับธนาคารออมสิน และธนาคารอาคารสงเคราะห์ (ธอส.) ว่า ธนาคารออมสิน และ ธอส.ได้ร่วมกันสนับสนุนวงเงินสินเชื่อโครงการ,บ้านคนไทยประชารัฐ เพื่อให้ประชาชนซื้อที่อยู่อาศัยได้ในราคา 350,000 -700,000 บาทต่อหน่วย โดยมี 3 กลุ่มเป้าหมายที่มีสิทธิเข้าร่วมโครงการ ได้แก่ ประชาชนที่อยู่ในทะเบียนเพื่อสวัสดิการแห่งรัฐ, ประชาชนที่มีรายได้ไม่เกิน 35,000 บาทต่อคนต่อเดือน และประชาชนทั่วไป,ด้านนายชาติชาย พยุหนาวีชัย ผู้อำนวยการธนาคารออมสิน กล่าวว่า ออมสิน และ ธอส.จะร่วมกันสนับสนุนสินเชื่อ 2 รูปแบบ ได้แก่ สินเชื่อพัฒนาโครงการที่อยู่อาศัย (Pre Finance) อัตราดอกเบี้ยผ่อนปรน ปีที่ 1-3 เท่ากับ 3% ต่อปี ส่วนปีที่ 4 เป็นต้นไป เท่ากับอัตราดอกเบี้ยเงินกู้ขั้นต่ำ (MLR)-1 ต่อปี ระยะเวลาการกู้ไม่เกิน 5 ปี และสินเชื่อเพื่อที่อยู่อาศัย (Post Finance) สำหรับผู้ซื้อรายย่อย อัตราดอกเบี้ยปีที่ 1-4 คงที่ 2.75% ต่อปี และตั้งแต่ปีที่ 5 เป็นต้นไป กรณีรายย่อยคิดอัตราดอกเบี้ยสำหรับลูกค้ารายย่อย (MRR)-0.75 ต่อปี ส่วนกรณีสวัสดิการหักเงินเดือนคิดอัตราดอกเบี้ย MRR-1% ต่อปี ระยะเวลากู้ไม่เกิน 30 ปี,ถ้ากู้เงินซื้อบ้าน 700,000 บาท ใน 4 ปีแรก จะผ่อนชำระเพียง 3,300 บาทต่อเดือน ส่วนปีที่ 5 เป็นต้นไป กรณีเป็นประชาชนทั่วไป และประชาชนที่มีรายได้ไม่เกิน 35,000 บาทต่อคนต่อเดือน จะผ่อนชำระแค่ 4,500 บาทต่อเดือน ส่วนกลุ่มผู้ถือบัตรคนจนผ่อน 4,400 บาทต่อเดือน แต่ถ้ากู้เงิน 350,000 บาท ใน 4 ปีแรกจะผ่อนชำระเพียง 1,700 บาทต่อเดือน และในปีที่ 5 กรณีประชาชนทั่วไปและประชาชนที่มีรายได้ไม่เกิน 35,000 บาทต่อคนต่อเดือน จะผ่อนชำระแค่ 2,300 บาทต่อเดือน ส่วนกลุ่มผู้ถือบัตรคนจนผ่อน 2,200 บาทต่อเดือน,สำหรับบ้านคนไทยประชารัฐแบ่งเป็น 3 รูปแบบ ได้แก่ บ้านแฝด บ้านแถว และอาคารชุด หน่วยละ 350,000-700,000 บาท ปัจจุบันมีผู้ขอใช้สิทธิ์กับออมสินแล้ว 4,953 ราย โดยในจำนวนนี้ ได้จองสิทธิ์กับผู้ประกอบการแล้ว 2,210 ราย ส่วนนายฉัตรชัย ศิริไล กรรมการผู้จัดการ ธอส. กล่าวว่า ธอส.เปิดให้จองสิทธิ์โครงการนี้แล้ว และยื่นกู้ได้ตั้งแต่วันนี้ถึงวันที่ 2 ม.ค.66 โดยที่เชียงใหม่ มีผู้ยื่นกู้แล้ว 680 ราย ผ่านการพิจารณาแล้ว 280 ราย,ขณะที่นางศุกร์ศิริ บุญญเศรษฐ์ รองอธิบดีด้านที่ราชพัสดุ กรมธนารักษ์ กล่าวว่า คณะรัฐมนตรี มีมติเมื่อเดือน ม.ค.61 ให้ดำเนินโครงการบ้านคนไทยประชารัฐ เพื่อให้ผู้มีรายได้น้อยมีที่อยู่อาศัยเป็นของตนเองบนที่ราชพัสดุ วงเงินโครงการ 4,000 ล้านบาท โดยระยะแรก ดำเนินการใน 8 จังหวัด แบ่งเป็น 5 จังหวัด คือ ชลบุรี ประจวบคีรีขันธ์ เชียงใหม่ เชียงราย และขอนแก่น ทำสัญญาเช่ากับผู้ที่ได้รับสิทธิพัฒนาโครงการ และเปิดจองแล้ว มีผู้จองสิทธิ์ 2,249 ราย จากทั้งหมด 2,302 ยูนิต ก่อสร้างแล้ว 1 แห่งที่ประจวบคีรีขันธ์ ส่วนอีก 3 จังหวัด คือ นครพนม เปิดให้ยื่นซองประมูลเดือน มิ.ย.นี้ หลังจากนั้นเปิดให้ยื่นซองในอุดรธานี และลำปาง ขณะที่ระยะที่ 2 อยู่ระหว่างสำรวจพื้นที่ใน 8 จังหวัด คือ กรุงเทพฯ พระนครศรีอยุธยา กำแพงเพชร ปทุมธานี สงขลา พังงา ศรีสะเกษ และสุราษฎร์ธานี คาดจะเริ่มดำเนินโครงการปี 63.
กรมธนารักษ์ ดึงออมสิน-ธอส. ปล่อยกู้ดอกเบี้ยต่ำผู้มีรายได้น้อยผ่านโครงการ บ้านคนไทยประชารัฐ เผย 4 ปีแรกคิดดอกเบี้ยแค่ 2.75% ต่อปี กู้ 3.5 แสนบาท ผ่อนเริ่มต้นเพียง 1,700 บาทต่อเดือน
กรมธนารักษ์,อำนวย ปรีมนวงศ์,บ้านคนไทยประชารัฐ,ชาติชาย พยุหนาวีชัย,ออมสิน,ธอส.,สินเชื่อ